
RAPORT

asupra  proiectului de Lege privind respingerea Ordonanţei  de urgenţă a 

Guvernului  nr.209/2005 pentru modificarea şi completarea unor 
acte normative din domeniul proprietăţii
În conformitate cu prevederile art. 95 şi 115 din Regulamentul Camerei Deputaţilor,republicat, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege privind respingerea Ordonanţei  de urgenţă a Guvernului  nr.209/2005 pentru modificarea şi completarea unor acte normative din domeniul proprietăţii , trimis cu adresa  PL.X 219 din 29 martie  2006, înregistrat sub nr. 31/372  din 29 martie 2006. 
Senatul, în calitate de primă Cameră sesizată a adoptat proiectul de lege, în şedinţa din 27 martie 2006. 

Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 alin.(9) pct.2 lit.e) din Regulamentul Camerei Deputaţilor, republicat.
Comisia pentru administraţie publică, amenajarea teritoriului şi echilibrul ecologic,cu avizul nr.26/810 din11.04.2006,a hotărât respingerea proiectului de lege. 
Comisia pentru agricultură, silvicultură, industrie alimentară şi servicii specifice, a avizat favorabil proiectul de lege, cu avizul nr.24/215 din 12 .04. 2006 .
Comisia pentru drepturile omului, culte şi problemele minorităţilor naţionale, cu avizul nr.25/273 din 12 aprilie 2006 a avizat favorabil,  în forma adoptată de Senat,  proiectul de lege.
Consiliul Legislativ a avizat favorabil propunerea legislativă, conform avizului nr. 1867/22.12.2005.

Ordonanţa de urgenţă a Guvernului supusă dezbaterii are ca obiect de reglementare  operarea unor corecţii la unele din reglementările privind reforma proprietăţii cuprinse în Legea nr.247/2005, generate de aplicarea prea lentă a respectivei legi în intervalul iulie – decembrie 2005. 
În conformitate cu prevederile art. 61 din Regulamentul Camerei Deputaţilor, membrii comisiei  au examinat propunerea legislativă mai sus menţionată, în şedinţa din  7 iunie 2006. La  dezbaterile comisiei au luat parte, în calitate de invitaţi, doamna Ingrid Zaarour, preşedinte al Agenţiei Naţionale pentru Reconstituirea Proprietăţii şi domnul Alexandru  Mircea, secretar de stat la Ministerul Administraţiei şi Internelor. La Comisie s-au depus amendamente în scris  din partea domnului deputat Ion Munteanu,  care  au  fost respinse de către  Comisia  pentru agricultură, silvicultură, industrie alimentară  şi  servicii specifice, precum şi  din partea  domnilor deputaţi Petre Ungureanu şi Ion Preda. În timpul dezbaterilor s-au  formulat  oral amendamente de către membrii comisiei. Unele amendamente au  fost admise, altele respinse şi unele retrase de către autori  acestora.
În urma dezbaterii şi a punctelor de vedere exprimate de către membrii Comisiei, s-a hotărât, cu unanimitate de voturi,  să se supună plenului Camerei Deputaţilor, spre dezbatere şi adoptare proiectul de lege, cu  amendamentele  admise  care sunt  redate  în Anexa nr. 1. Amendamentele  respinse  sunt  redate în  Anexa nr. 2.
 

Din numărul total de 26 membri ai Comisiei juridice, de disciplină şi imunităţi au participat 14 deputaţi.
În raport de obiectul şi conţinutul său, proiectul de lege  face parte din categoria legilor organice. 

PREŞEDINTE                                                                                 SECRETAR,
Sergiu Andon                                                                                   George Băeşu
Consilier
Dr.  Corneliu Manda

Anexa nr.1
AMENDAMENTE  ADMISE:
	Nr. Crt.
	Text din ordonanţă
	Text adoptat de Senat
	Amendamentul propus
 (autorul amendamentului)
	Motivare

	1
	TITLUL I
Modificarea şi completarea Legii nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989 
	Lege

privind respingerea Ordonanţei de urgenţă a Guvernului nr.209/2005 pentru modificarea şi completarea unor acte normative din domeniul proprietăţii


	Lege

privind aprobarea Ordonanţei de urgenţă a Guvernului nr.209/2005 pentru modificarea şi completarea unor acte normative din domeniul proprietăţii
       Autori deputaţii: Sergiu Andon şi Petre Ungureanu.

	        Prin vot, ordonanţa  a fost aprobată astfel că  se impune modificarea titlului  legii.

	2
	
	       ARTICOL UNIC.- Se respinge  Ordonanţa de urgenţă a Guvernului nr.209 din 22 decembrie 2005 pentru modificarea şi completarea unor acte normative din domeniul proprietăţii, publicată în Monitorul Oficial al României, Partea I, nr.1194 din 30 decembrie 2005. 


	         Art. I.- Se aprobă  Ordonanţa de urgenţă a Guvernului nr.209 din 22 decembrie 2005 pentru modificarea şi completarea unor acte normative din domeniul proprietăţii, publicată în Monitorul Oficial al României, Partea I, nr.1194 din 30 decembrie 2005, cu  următoarele modificări  şi  completări:
       Autori deputaţii: Sergiu Andon şi Petre Ungureanu.

	        Pentru  corelare cu   modificările  aduse  la  titlul legii.
        Pentru  respectarea  normelor  de tehnică legislativă  avându-se  în vedere  propunerilor  de modificare adoptate  de comisie.

	3
	Articol unic. - Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată în Monitorul Oficial al României, Partea I, nr.798 din 2 septembrie 2005, se modifică şi se completează după cum urmează: 

	
	        Nemodificat.
	

	4
	1. După alineatul (4) al articolului 1 se introduce un nou alineat, alineatul (5), cu următorul cuprins: 
"(5) Primarii sau, după caz, conducătorii entităţilor învestite cu soluţionarea notificărilor au obligaţia să afişeze lunar, în termen de cel mult 10 zile calendaristice calculate de la sfârşitul lunii precedente, la loc vizibil, un tabel care să cuprindă bunurile disponibile şi/sau, după caz, serviciile care pot fi acordate în compensare." 


	
	       Nemodificat.
	

	5
	2. La articolul 2 alineatul (1), litera c) va avea următorul cuprins: 
"c) imobilele donate statului sau altor persoane juridice în baza Decretului nr.410/1948 privind donaţiunea unor întreprinderi de arte grafice, a Decretului nr.478/1954 privind donaţiile făcute statului şi altele asemenea, neîncheiate în formă autentică, precum şi imobilele donate statului sau altor persoane juridice, încheiate în forma autentică prevăzută de art. 813 din Codul Civil, în acest din urmă caz dacă s-a admis acţiunea în anulare sau în constatarea nulităţii donaţiei printr-o hotărâre judecătorească definitivă şi irevocabilă;". 


	
	       Nemodificat.
	

	6
	3. După alineatul (4) al articolului 6 se introduce un nou alineat, alineatul (5), cu următorul cuprins: 
"(5) În situaţia prevăzută la alin. (4), în vederea emiterii deciziei de restituire în echivalent, la solicitarea entităţii implicate în privatizare, societăţile comerciale privatizate vor transmite informaţiile privind existenţa şi valoarea utilajelor şi instalaţiilor, în termen de maximum 15 zile de la data primirii adresei de solicitare."
 
	
	        Nemodificat.
	

	7
	4. După alineatul (10) al articolului 10 se introduce un nou alineat, alineatul (11), cu următorul cuprins: 
"(11) Este interzisă înstrăinarea sau schimbarea destinaţiei imobilului a cărui restituire în natură nu este posibilă datorită afectării acestuia unei amenajări de utilitate publică. Interdicţia subzistă pe o perioadă de 5 ani, calculată cu începere de la data emiterii deciziei/dispoziţiei de acordare de măsuri reparatorii în echivalent motivată pe afectarea acestuia." 


	
	       Nemodificat.
	

	8
	5. Alineatul (2) al articolului 16 va avea următorul cuprins: 
"(2) În acest interval plata cheltuielilor de întreţinere aferente imobilului respectiv revine deţinătorilor. În perioada prevăzută la alin. (1) noul proprietar va fi beneficiarul unei chirii în cuantumul stabilit prin hotărâre a Guvernului." 
	
	      Nemodificat.
	

	9
	6. Articolul 30 se abrogă. 

	
	      Nemodificat.
	

	10
	7. La articolul 38 alineatul (2), după litera e) se introduc trei noi litere, literele f), g) şi h), cu următorul cuprins: 
"f) încălcarea obligaţiei prevăzute la art. 1 alin. (5); 

g) încălcarea obligaţiei prevăzute la art. 6 alin. (5); 

h) încălcarea interdicţiei prevăzute la art. 10 alin. (11)." 

	
	      Nemodificat.
	

	11
	8. După alineatul (2) al articolului 38 se introduc două noi alineate, alineatele (21) şi (22), cu următorul cuprins: 
"(21) Constituie contravenţie şi se sancţionează cu amendă de la 5.000 lei (RON) la 10.000 lei (RON) următoarele fapte, dacă nu au fost săvârşite în astfel de condiţii încât potrivit legii să fie considerate infracţiune: împiedicarea ori sustragerea de la efectuarea controlului, interzicerea accesului organelor de control abilitate sau neprezentarea documentelor solicitate de acestea. 
(22) În cazul în care organul de control consideră necesar, organele de poliţie, jandarmerie sau alţi agenţi ai forţei publice, după caz, sunt obligaţi să-i acorde concursul pentru obţinerea datelor şi informaţiilor necesare desfăşurării activităţii de control, precum şi pentru îndeplinirea oricăror alte activităţi necesare în acest scop." 

	
	       Nemodificat.
	

	12
	9. Alineatul (3) al articolului 38 va avea următorul cuprins: 
"(3) Faptele prevăzute la alin. (2) lit. a)-d) se sancţionează cu amendă de la 500 lei (RON) la 5.000 lei (RON). Faptele prevăzute la alin. (2) lit. e) se sancţionează cu amendă de la 50.000 lei (RON) la 100.000 lei (RON). Faptele prevăzute la alin. (2) lit. f) şi g) se sancţionează cu amendă de la 2.000 lei (RON) la 3.000 lei (RON), iar faptele prevăzute la alin. (2) lit. h) se sancţionează cu amendă de la 50.000 lei (RON) la 100.000 lei (RON)." 

	
	       Nemodificat.
	

	13
	10. La articolul 38, alineatul (5) va avea următorul cuprins: 
"(5) În cazul autorităţilor administraţiei publice locale situate pe raza teritorială a judeţului, respectiv a municipiului Bucureşti, constatarea contravenţiilor şi aplicarea sancţiunilor revine organelor de control, respectiv Corpului de control din cadrul Autorităţii Naţionale pentru Restituirea Proprietăţilor şi/sau prefectului judeţului, respectiv prefectului municipiului Bucureşti, sau persoanelor desemnate de prefecţi în acest sens." 


	
	1. La Titlul I, punctul 10  al  articolului  unic va avea următorul  cuprins:

„10. La articolul 38, alineatul (5) va avea următorul cuprins: 

(5) În cazul autorităţilor administraţiei publice locale situate pe raza teritorială a judeţului, respectiv a municipiului Bucureşti, constatarea contravenţiilor şi aplicarea sancţiunilor revine organelor de control, respectiv Corpului de control din cadrul Autorităţii Naţionale pentru Restituirea Proprietăţilor sau prefectului judeţului, ori  al  municipiului Bucureşti, sau  persoanelor desemnate de acesta din cadrul instituţiei prefectului." 

 Autor:  deputaţii Dragoş Ujeniuc şi  George  Băeşu.

	      Pentru ameliorarea redactării textului.

	14
	11. După articolul 38 se introduce un nou articol, articolul 381, cu următorul cuprins: 
"Art. 381. - (1) Autorităţile administraţiei publice locale şi centrale, precum şi celelalte entităţi învestite cu soluţionarea notificărilor sunt obligate să pună la dispoziţia organelor de control, respectiv a Corpului de control din cadrul Autorităţii Naţionale pentru Restituirea Proprietăţilor sau, după caz, a prefectului judeţului, respectiv a prefectului municipiului Bucureşti, sau a persoanelor desemnate de prefecţi în acest sens dosarele de restituire solicitate, precum şi orice documente referitoare la situaţia restituirilor solicitate în temeiul prezentei legi. 


	
	   2. La punctul 11 al articolului  unic din Titlul I, alineatele 1,2 şi 5 ale  articolului  381 vor avea următorul  cuprins:

"Art. 381. - (1) Autorităţile administraţiei publice locale şi centrale, precum şi celelalte entităţi învestite cu soluţionarea notificărilor sunt obligate să pună la dispoziţia organelor de control, respectiv a Corpului de control din cadrul Autorităţii Naţionale pentru Restituirea Proprietăţilor sau, după caz, a prefectului judeţului, ori  al municipiului Bucureşti,  sau  persoanelor desemnate de acesta din cadrul instituţiei prefectului, dosarele de restituire solicitate, precum şi orice documente referitoare la situaţia restituirilor solicitate în temeiul prezentei legi. 

Autor:  deputaţii Dragoş Ujeniuc şi  George  Băeşu.


	        Pentru ameliorarea redactării textului.

	
	(2) Reprezentanţii legali ai entităţilor învestite cu soluţionarea notificărilor sunt obligaţi să desemneze pe perioada lipsei acestora din instituţie sau societate, prin ordin/dispoziţie sau decizie, o persoană care să pună la dispoziţia Corpului de control din cadrul Autorităţii Naţionale pentru Restituirea Proprietăţilor şi/sau a prefectului judeţului, respectiv a prefectului municipiului Bucureşti, sau a persoanelor desemnate de prefecţi în acest sens documentele solicitate de aceştia în vederea efectuării controlului. 


	
	         (2) Reprezentanţii legali ai entităţilor învestite cu soluţionarea notificărilor sunt obligaţi să desemneze pe perioada lipsei acestora din instituţie sau societate, prin ordin/dispoziţie sau decizie, o persoană care să pună la dispoziţia Corpului de control din cadrul Autorităţii Naţionale pentru Restituirea Proprietăţilor  sau a prefectului judeţului, ori  al  municipiului Bucureşti, sau persoanelor desemnate  de acesta din cadrul instituţiei prefectului, documentele solicitate de aceştia în vederea efectuării controlului.
Autor:  deputaţii Dragoş Ujeniuc şi  George  Băeşu.


	         Pentru ameliorarea redactării textului şi pentru corelare cu textele modificate.



	
	(3) Autorităţile administraţiei publice locale, precum şi celelalte entităţi implicate în soluţionarea notificărilor depuse potrivit prevederilor prezentei legi sunt obligate să comunice lunar prefecturilor situaţia retrocedărilor. 


	
	       Nemodificat.
	

	
	(4) Autorităţile administraţiei publice centrale, precum şi prefecturile sunt obligate să comunice lunar Autorităţii Naţionale pentru Restituirea Proprietăţilor situaţia retrocedărilor. 
	
	       Nemodificat.

	

	
	(5) Încălcarea obligaţiei prevăzute la alin. (2), (3) şi (4), precum şi necomunicarea sau comunicarea eronată a datelor prevăzute la alin. (3) şi (4) constituie contravenţie, atrăgând sancţionarea conducătorului instituţiei cu amendă de la 5.000 lei (RON) la 10.000 lei (RON)." 


	
	       (5) Încălcarea obligaţiei prevăzute la alin. (2), (3) şi (4), precum şi necomunicarea sau comunicarea eronată a datelor prevăzute la alin. (3) şi (4) constituie contravenţie, atrăgând sancţionarea conducătorului instituţiei cu amendă de la 3.000 lei (RON) la 10.000 lei (RON)."
         Autor: deputat  Gheorghe  Gabor.
	        Nivelul limitei  minime a amenzii este excesiv.

	15
	          12. La anexa nr. 2 litera a), punctul 3 va avea următorul cuprins: 
"3. Imobilele ocupate de instituţii publice (administraţii financiare, trezorerii, ministere şi alte autorităţi ale administraţiei publice centrale, parchete, judecătorii, tribunale, curţi de apel, poliţie, poliţie de frontieră, jandarmerii, servicii publice comunitare pentru situaţii de urgenţă, sedii vamale, arhive naţionale, direcţii judeţene, case de asigurări de sănătate, primării, prefecturi, consilii locale şi judeţene, inspectorate şcolare);". 


	
	3. La punctul 12 al articolului  unic din Titlul I, punctul 3 al literei a) din anexa nr.2, va avea următorul cuprins:

"3. Imobilele ocupate de administraţii financiare, trezorerii, ministere şi alte autorităţi ale administraţiei publice centrale, parchete, judecătorii, tribunale, curţi de apel, poliţie, poliţie de frontieră, jandarmerii, servicii publice comunitare pentru situaţii de urgenţă, sedii vamale, arhive naţionale, direcţii judeţene, case de asigurări de sănătate, primării, prefecturi, consilii locale şi judeţene, inspectorate şcolare;". 
Autor: deputaţii Sergiu  Andon şi George Băeşu.


	      Pentru ameliorarea redactării textului.

	16
	TITLUL II 
Modificarea titlului I din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente 

	
	       Nemodificat.
	

	17
	Articol unic. - Titlul I din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.653 din 22 iulie 2005, cu modificările ulterioare, se modifică după cum urmează: 


	
	        Nemodificat.
	

	18
	1. Articolul III va avea următorul cuprins: 
       "Art. III. - Actele juridice de înstrăinare având ca obiect imobile cu destinaţia de locuinţă, încheiate după data de 14 februarie 2001 cu nerespectarea interdicţiei prevăzute de art. 44 din Ordonanţa de urgenţă a Guvernului nr.40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, aprobată cu modificări şi completări prin Legea nr. 241/2001, cu modificările ulterioare, şi care nu au fost atacate în instanţă în condiţiile art. 45 alin. (1) din Legea nr. 10/2001, republicată, pot fi atacate la secţia civilă a tribunalului în a cărui rază teritorială se află imobilul notificat în termen de 12 luni de la data intrării în vigoare a prezentului titlu sau, după caz, de la data luării la cunoştinţă a încheierii contractului."


	
	      Nemodificat.
	

	19
	2. Alineatul (1) al articolului V va avea următorul cuprins: 
"Art. V. - (1) Notificările nesoluţionate până la data intrării în vigoare a prezentului titlu, având ca obiect construcţii existente, situate în extravilanul localităţilor, aparţinând exploataţiilor agricole şi care au fost trecute în proprietatea statului, construcţii de pe terenurile forestiere, care au făcut parte din exploataţia forestieră la data trecerii în proprietatea statului, se vor înainta în vederea soluţionării, în termen de 60 de zile, comisiilor comunale, orăşeneşti şi municipale constituite potrivit Legii fondului funciar nr. 18/1991, republicată, cu modificările şi completările ulterioare, şi Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, cu modificările şi completările ulterioare." 


	
	        Nemodificat.
	

	20
	TITLUL III 
Modificarea şi completarea titlului VII "Regimul stabilirii şi plăţii despăgubirilor aferente imobilelor preluate în mod abuziv" din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente 


	
	         Nemodificat.
	

	21
	Articol unic. - Titlul VII "Regimul stabilirii şi plăţii despăgubirilor aferente imobilelor preluate în mod abuziv" din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.653 din 22 iulie 2005, cu modificările ulterioare, se modifică şi se completează după cum urmează: 
	
	        Nemodificat.
	

	22
	1. La articolul 9 alineatul (2), după litera d) se introduc două noi litere, literele e) şi f), cu următorul cuprins: 
"e) procentul de 20% din sumele provenite din privatizarea Societăţii Comerciale "Romtelecom" - S.A.; 

f) procentul de 9,9% din sumele provenite din privatizarea Casei de Economii şi Consemnaţiuni C.E.C. - S.A. 


	
	       Nemodificat.
	

	23
	2. După alineatul (6) al articolului 16, se introduc cinci noi alineate, alineatele (61), (62), (63), (64) şi (65), cu următorul cuprins: 
"(61) La cererea evaluatorilor sau a reprezentanţilor societăţii de evaluare desemnate de Comisia Centrală pentru Stabilirea Despăgubirilor, deţinătorii bunurilor imobile ce fac obiectul procedurilor administrative prevăzute de prezenta lege vor permite accesul acestora la locul unde se află bunurile respective, pe perioada şi numai în măsura în care acest lucru este necesar pentru efectuarea lucrării de evaluare. 


	
	        Nemodificat.
	

	
	        (62) Deţinătorii bunurilor imobile prevăzute la alin. (61) vor fi înştiinţaţi în timp util despre efectuarea lucrării de evaluare.
	
	         Nemodificat.
	

	
	(63) În caz de refuz, intrarea în domiciliul sau în reşedinţa persoanei fizice se face cu autorizarea instanţei judecătoreşti competente, dispoziţiile privind ordonanţa preşedinţială din Codul de procedură civilă fiind aplicabile. 


	
	       Nemodificat.
	

	
	        (64) La cererea evaluatorilor sau a reprezentanţilor societăţii de evaluare, băncile, notarii publici, agenţiile imobiliare, birourile de carte funciară, precum şi orice alţi deţinători de informaţii privind tranzacţiile cu proprietăţi imobiliare sunt obligaţi să le comunice de îndată, în scris, datele şi informaţiile necesare efectuării evaluării, chiar dacă prin legi speciale se dispune altfel. Evaluatorii au obligaţia de a asigura secretul datelor şi informaţiilor astfel primite.
	
	       Nemodificat.
	

	
	(65) În cazul în care evaluatorul consideră necesar, organele de poliţie, jandarmerie sau alţi agenţi ai forţei publice, după caz, sunt obligaţi să-i acorde concursul pentru obţinerea datelor şi informaţiilor necesare întocmirii raportului de evaluare, precum şi pentru îndeplinirea oricărei alte activităţi în acelaşi scop." 


	
	        Nemodificat.
	

	24
	3. La articolul 16, alineatul (9) va avea următorul cuprins: 
"(9) În cazul prevăzut la alin. (8), titlul de despăgubire se va emite de Comisia Centrală pentru Stabilirea Despăgubirilor până la concurenţa sumei reprezentând cuantumul despăgubirilor consemnate/propuse, actualizate cu indicele de inflaţie." 


	
	         Nemodificat.
	

	25
	4. Punctul 2.3 din anexa la titlul VII se abrogă. 

	
	      Nemodificat.
	

	26
	5. Punctul 3.1. din anexa la titlul VII se abrogă. 

	
	       Nemodificat.
	

	27
	TITLUL IV 
Modificarea art. V al titlului II din Ordonanţa de urgenţă a Guvernului nr.184/2002 pentru modificarea şi completarea Legii nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, precum şi pentru stabilirea unor măsuri pentru accelerarea aplicării acesteia şi a Ordonanţei de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România, aprobată cu modificări şi completări prin Legea nr. 501/2002 


	
	       Nemodificat. 

	Articol unic. - Articolul V din titlul II al Ordonanţei de urgenţă a Guvernului nr.184/2002 pentru modificarea şi completarea Legii nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, precum şi pentru stabilirea unor măsuri pentru accelerarea aplicării acesteia şi a Ordonanţei de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România, aprobată cu modificări şi completări prin Legea nr. 501/2002, publicată în Monitorul Oficial al României, Partea I, nr.929 din 18 decembrie 2002, aprobată cu modificări şi completări prin Legea nr. 48/2004, cu modificările ulterioare, se modifică şi va avea următorul cuprins: 


	
	Nemodificat.
	

	29
	"Art. V. - (1) Controlul aplicării fazei administrative a Legii nr. 10/2001, republicată, se exercită de către autoritatea administrativă constituită în temeiul Hotărârii Guvernului nr.361/2005 privind organizarea şi funcţionarea Autorităţii Naţionale pentru Restituirea Proprietăţilor şi, după caz, de către prefecţi sau persoanele desemnate de prefecţi în acest sens. 

(2) Salariaţii instituţiilor publice implicaţi în mod direct în aplicarea Legii nr. 10/2001, republicată, şi a Ordonanţei de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, republicată, beneficiază de un spor lunar de dificultate de până la 50% din salariul de încadrare, pe o perioadă de 2 ani calculată de la intrarea în vigoare a prezentei ordonanţe de urgenţă. Stabilirea salariaţilor care beneficiază de acest drept şi a cuantumului sporului ce se acordă se face anual de către conducătorul instituţiei implicate în aplicarea dispoziţiilor legale privind restituirea, în limita fondurilor alocate pentru plata salariilor." 


	
	4. La articolul unic al Titlului IV, articolul V va avea  următorul  cuprins:
"Art. V. - (1) Controlul aplicării fazei administrative a Legii nr. 10/2001, republicată, se exercită de către autoritatea administrativă constituită în temeiul Hotărârii Guvernului nr.361/2005 privind organizarea şi funcţionarea Autorităţii Naţionale pentru Restituirea Proprietăţilor şi, după caz, de către prefecţi sau  persoanele desemnate de aceştia din cadrul instituţiei prefectului.  
Autori deputaţii: Dragoş Ujeniuc şi  George Băeşu.

(2) Salariaţii instituţiilor publice implicaţi în mod direct în aplicarea Legii nr. 10/2001, republicată, şi a Ordonanţei de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, republicată, beneficiază de un spor lunar de dificultate de până la 50% din salariul de încadrare, pe o perioadă de 2 ani. Stabilirea salariaţilor care beneficiază de acest drept şi a cuantumului sporului ce se acordă se face anual de către conducătorul instituţiei implicate în aplicarea dispoziţiilor legale privind restituirea, în limita fondurilor alocate pentru plata salariilor.” 
      Autor deputat: Petre Ungureanu.

           (3) Termenul prevăzut  la  alin.(2)  curge  de la  data  de 3 ianuarie  2006.
       Autor deputat: Petre Ungureanu.

	      Pentru precizia redactării textului.

     Pentru corecta calculare a  datei de la  care  curge termenul de 2 ani.

	TITLUL V 
Modificarea şi completarea Ordonanţei de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România 
	
	      Nemodificat.
	

	31
	Articol unic. - Ordonanţa de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România, republicată în Monitorul Oficial al României, Partea I, nr.797 din 1 septembrie 2005, se modifică şi se completează după cum urmează: 
	
	       Nemodificat.

	1. După alineatul (5) al articolului 9 se introduc două noi alineate, alineatele (6) şi (7), cu următorul cuprins: 
"(6) Constituie contravenţie şi se sancţionează cu amendă de la 5.000 lei (RON) la 10.000 lei (RON) următoarele fapte, dacă nu au fost săvârşite în astfel de condiţii încât, potrivit legii, să fie considerate infracţiune: 
a) împiedicarea ori sustragerea de la efectuarea controlului; 

b) interzicerea accesului organelor de control abilitate sau neprezentarea documentelor solicitate de acestea. 


	
	5. La punctul 1 al articolului  unic din Titlul V, partea  introductivă a  alineatului 6 al articolului  9 va avea următorul  cuprins:
"(6) Constituie contravenţie şi se sancţionează cu amendă de la 3.000 lei (RON) la 10.000 lei (RON) următoarele fapte, dacă nu au fost săvârşite în astfel de condiţii încât, potrivit legii, să fie considerate infracţiune: 

     Autor: deputat Ghoerghe  Gabor.
a) Nemodificat.

        b) Nemodificat.
	     Pentru  corelare cu textele modificate de la Titlul II al ordonanţei.

	
	(7) În cazul în care organul de control consideră necesar, organele de poliţie, jandarmerie sau alţi agenţi ai forţei publice, după caz, sunt obligate să-i acorde concursul pentru obţinerea datelor şi informaţiilor necesare desfăşurării activităţii de control, precum şi pentru îndeplinirea oricăror alte activităţi necesare în acest scop." 
	
	        Nemodificat.

	2. La articolul 10, alineatele (1) şi (2) vor avea următorul cuprins: 
"Art. 10. - (1) Constatarea contravenţiilor prevăzute la art. 9 alin. (2) şi (6), art. 101 alin. (3) şi aplicarea sancţiunilor în ceea ce priveşte ministerele, prefecturile, unităţile deţinătoare prevăzute la art. 2, precum şi în cazul celorlalte entităţi cu atribuţii în aplicarea prezentei ordonanţe de urgenţă se fac de către Autoritatea Naţională pentru Restituirea Proprietăţilor, prin Corpul de control din cadrul acesteia. 


	
	       Nemodificat.
	

	
	(2) În cazul autorităţilor administraţiei publice locale situate pe raza teritorială a judeţului, respectiv a municipiului Bucureşti, constatarea contravenţiilor şi aplicarea sancţiunilor revin Corpului de control din cadrul Autorităţii Naţionale pentru Restituirea Proprietăţilor sau, după caz, prefectului judeţului, respectiv prefectului municipiului Bucureşti, sau persoanelor desemnate de prefecţi în acest sens." 


	
	      Nemodificat.

	3. După articolul 10 se introduce un nou articol, articolul 101, cu următorul cuprins: 
"Art. 101. - (1) Autorităţile administraţiei publice locale şi centrale, ministerele, unităţile deţinătoare prevăzute la art. 2, precum şi celelalte entităţi cu atribuţii în aplicarea prezentei ordonanţe de urgenţă sunt obligate să pună la dispoziţie membrilor Corpului de control din cadrul Autorităţii Naţionale pentru Restituirea Proprietăţilor sau, după caz, prefectului judeţului, respectiv prefectului municipiului Bucureşti, sau persoanelor desemnate de prefecţi în acest sens situaţiile solicitate, precum şi orice documente referitoare la situaţia restituirilor, potrivit dispoziţiilor prezentei ordonanţe de urgenţă. 


	
	6. La punctul 3 al articolului  unic din Titlul V, alineatele 1şi 3 ale  articolului  101 vor avea următorul  cuprins:
"Art. 101. - (1) Autorităţile administraţiei publice locale şi centrale, ministerele, unităţile deţinătoare prevăzute la art. 2, precum şi celelalte entităţi cu atribuţii în aplicarea prezentei ordonanţe de urgenţă sunt obligate să pună la dispoziţie membrilor Corpului de control din cadrul Autorităţii Naţionale pentru Restituirea Proprietăţilor sau, după caz, prefectului judeţului, ori al  prefectului municipiului Bucureşti, sau persoanelor desemnate de acesta din cadrul instituţiei prefectului, situaţiile solicitate, precum şi orice documente referitoare la situaţia restituirilor, potrivit dispoziţiilor prezentei ordonanţe de urgenţă. 

         Autori deputaţii: Dragoş Ujeniuc şi George Băeşu.
	     Pentru  corelare cu  modificările aduse la  Titlul II şi Titlul IV al ordonanţei.

	
	(2) În lipsa conducătorilor sau a reprezentanţilor legali ai instituţiei controlate aceştia sunt obligaţi să desemneze prin ordin/dispoziţie, după caz, o persoană care să pună la dispoziţie organelor de control documentele solicitate. 
	
	      Nemodificat.
	

	
	(3) Încălcarea obligaţiilor prevăzute la alin. (1) şi (2) constituie contravenţie şi se sancţionează cu amendă de la 5.000 lei (RON) la 10.000 lei (RON)." 


	
	(3) Încălcarea obligaţiilor prevăzute la alin. (1) şi (2) constituie contravenţie şi se sancţionează cu amendă de la 3.000 lei (RON) la 10.000 lei (RON)." 
       Autor: deputat Ghoerghe  Gabor.
	     Pentru corelare cu  modificările aduse la Titlul V al ordonanţei.

	TITLUL VI 
Completarea Legii fondului funciar nr. 18/1991 

	
	      Nemodificat.

	Articol unic. - Legea fondului funciar nr. 18/1991, republicată în Monitorul Oficial al României, Partea I, nr.1 din 5 ianuarie 1998, cu modificările şi completările ulterioare, se completează după cum urmează: 


	
	7. La Titlul VI,  partea introductivă  a articolului  unic  se modifică  după cum urmează:

Articol unic. - Legea fondului funciar nr. 18/1991, republicată în Monitorul Oficial al României, Partea I, nr.1 din 5 ianuarie 1998, cu modificările şi completările ulterioare, se modifică şi  se completează după cum urmează: 

        Autor Comisia  juridică.

	      Pentru  respectarea  normelor  de tehnică legislativă, avându-se în vedere modificărilor şi  completărilor propuse de comisie.

	1. La articolul 12, după alineatul (3) se introduce un nou alineat, alineatul (4), cu următorul cuprins: 
 "(4) Actele care au stat la baza constituirii sau reconstituirii dreptului de proprietate reprezintă informaţii de interes public şi sunt deschise liberului acces al cetăţenilor. Asigurarea accesului la aceste informaţii de interes public se face în condiţiile şi potrivit procedurii prevăzute de Legea nr. 544/2001 privind liberul acces la informaţiile de interes public."
	
	        Nemodificat.

	2. La articolul 1101, după litera c) se introduc patru noi litere, literele d), e), f) şi g), cu următorul cuprins: 
"d) fapta oricărei persoane fizice care are calitatea de membru al unei comisii de aplicare a prezentei legi de a absenta nemotivat de la oricare şedinţă a acesteia; 

e) fapta preşedintelui comisiei de a lipsi de la sediul acesteia, în intervalul de lucru al zilelor lucrătoare, fără a desemna o persoană în măsură să ofere toate informaţiile şi documentele necesare controlului efectuat de Autoritatea Naţională pentru Restituirea Proprietăţilor sau prefect ori împuterniciţii acestuia; 

f) fapta oricărei persoane fizice de a împiedica sau de a limita accesul cetăţenilor la informaţiile de interes public privind aplicarea legilor fondului funciar; 

g) fapta oricărei persoane de a împiedica, prin orice mijloace - inclusiv prin refuzul de a prezenta documentele sau informaţiile solicitate - şi în orice mod, efectuarea controalelor de către împuterniciţii Autorităţii Naţionale pentru Restituirea Proprietăţilor, prefect sau împuterniciţii acestuia;". 


	
	8. La punctul 2 al articolului  unic din Titlul VI, litera e) a articolului 1101 va avea următorul  cuprins:

d) Nemodificat.
e) fapta preşedintelui comisiei de a lipsi de la sediul acesteia, în timpul programului  de lucru, fără a desemna o persoană în măsură să ofere toate informaţiile şi documentele necesare controlului efectuat de Autoritatea Naţională pentru Restituirea Proprietăţilor sau prefect ori împuterniciţii acestuia; 

       Autor deputaţii: Sergiu  Andon şi George Băeşu.

        f) Nemodificat.

        g) Nemodificat.
	     Pentru ameliorarea redactării textului.

	
	3. La articolul 1102, după litera b) se introduc trei noi litere, literele c), d) şi e), cu următorul cuprins: 
"c) cea de la lit. d), cu amendă de la 500 lei (RON) la 1.000 lei (RON), pentru fiecare absenţă nemotivată; 


	
	        Nemodificat.
	

	
	d) cele de la lit. e) şi f), cu amendă de la 2.000 lei (RON) la 10.000 lei (RON); 


	
	
	

	
	e) cea de la lit. g), cu amendă de la 50.000 lei (RON) la 100.000 lei (RON)." 

	4. La articolul 1103 se introduce un nou alineat, alineatul (2), cu următorul cuprins: 
"(2) În cazul în care organul de control consideră necesar, organele de poliţie, jandarmerie sau alţi agenţi ai forţei publice, după caz, sunt obligate să-i acorde concursul pentru obţinerea datelor şi informaţiilor necesare desfăşurării activităţii de control, precum şi pentru îndeplinirea oricăror alte activităţi necesare în acest scop." 


	
	9. La punctul 4 al articolului  unic din Titlul VI, alineatul 2 al  articolului  1103 va avea următorul  cuprins:

"(2) În cazul în care organul de control consideră necesar, organele de poliţie, jandarmerie sau alţi agenţi ai forţei publice, după caz, sunt obligaţi  să-i acorde concursul pentru obţinerea datelor şi informaţiilor necesare desfăşurării activităţii de control, precum şi pentru îndeplinirea oricăror alte activităţi necesare în acest scop." 

      Autor: deputat George  Băeşu.
	        Pentru  acurateţe  gramaticală.

	_________
	
	          Art. II - (1) Salariaţii  instituţiilor publice implicaţi  în mod direct în aplicarea legilor fondului funciar, membrii în comisiile constituite în baza art.12 din Legea nr.18/1991, republicată, cu modificările  şi  completările  ulterioare, beneficiază de un spor lunar de dificultate de până la 50% din salariul de încadrare, pe o perioadă de 1 an calculată de la data intrării în vigoare a prezentei legi. Stabilirea salariaţilor care beneficiază de acest drept şi a cuantumului sporului ce se acordă, se face anual de către  conducătorul instituţiei implicate în aplicarea  dispoziţiilor legale privind reconstituirea dreptului de proprietate asupra proprietăţii funciare, în limita fondurilor alocate pentru plata salariilor.

        (2) Reprezentanţii foştilor proprietari deposedaţi sau moştenitorii acestora care au solicitat terenuri în termenul legal, membrii în comisiile constituite în baza art.12 din Legea nr.18/1991, republicată,  cu modificările  şi  completările ulterioare, beneficiază de o indemnizaţie echivalentă cu media sumelor reprezentând sporurile acordate celorlalţi membri ai comisiei salariaţi ai instituţiilor publice.

         (3) Indemnizaţiile prevăzute la alin.( 2) vor fi asigurate din bugetul unităţii administrative-teritoriale în care funcţionează comisia.

          Autor: deputaţii Preda Ion şi Ungureanu Petre.

	Pentru remunerarea  salariaţilor implicaţi în aplicarea legilor fondului funciar, care au un volum mare de  cereri de restituire , precum şi în  aplicarea dispoziţiilor art.117 din Legea nr.18/1991. De altfel, în prezent, mai   este beneficiar de indemnizaţii şi personalul care este implicat în mod direct în aplicarea  prevederilor Legii nr.10/2001 şi a Ordonanţei de urgenţă a Guvernului nr.83/1999.


Anexa nr. 2

AMENDAMENTE  RESPINSE:

	Nr. crt.
	Text  iniţial
	Amendamente  propuse  şi

(autorul amendamentului)
	Motivare

1. Argumente  pentru menţinere

2. Argumente pentru respingere
	Camera Decizionala 

	1.
	Titlul I

11. După articolul 38 se introduce un nou articol, articolul 381, cu următorul cuprins: 
"Art. 381. . . . . . . . . . . . .

(5) Încălcarea obligaţiei prevăzute la alin. (2), (3) şi (4), precum şi necomunicarea sau comunicarea eronată a datelor prevăzute la alin. (3) şi (4) constituie contravenţie, atrăgând sancţionarea conducătorului instituţiei cu amendă de la 5.000 lei (RON) la 10.000 lei (RON)." 


	11. După articolul 38 se introduce un nou articol, articolul 381, cu următorul cuprins: 
        "Art. 381. . . . . . . . . . . . . 

(5) Încălcarea obligaţiei prevăzute la alin. (2), (3) şi (4), precum şi necomunicarea sau comunicarea eronată a datelor prevăzute la alin. (3) şi (4) constituie contravenţie, atrăgând sancţionarea conducătorului instituţiei cu amendă de la 5.000 lei (RON) la 10.000 lei (RON) după  acordarea  unui avertisment."
         Autor: deputat George Băeşu. 

	      1. Pentru  ca primarul anterior  sancţionării  să  fie  atenţionat.

      2. Prin vot, amendamentul a fost respins, menţinându-se  forma  adoptată  de comisie.
	Camera  

Deputaţilor

	2.
	Titlul III

1. La articolul 9 alineatul (2), după litera d) se introduc două noi litere, literele e) şi f), cu următorul cuprins:

……………….

f) procentul de 9,9% din sumele provenite din privatizarea Casei de Economii şi Consemnaţiuni C.E.C. - S.A. 
	f) Se elimină

         Autor: deputat George Băeşu. 

	      1. Nu  este  necesar acest  text, întrucât nu  se justifică privatizarea  CEC.

     2. Prin vot  amendamentul a fost  respins, menţinându-se  forma  din ordonanţă.
	Camera  

Deputaţilor

	3.
	Titlul V . . . . . . . .  . . . 

1. După alineatul (5) al articolului 9 se introduc două noi alineate, alineatele (6) şi (7), cu următorul cuprins: 
"(6) Constituie contravenţie şi se sancţionează cu amendă de la 5.000 lei (RON) la 10.000 lei (RON) următoarele fapte, dacă nu au fost săvârşite în astfel de condiţii încât, potrivit legii, să fie considerate infracţiune: 
. . . . . . . . . . . . . . . . . . . 
	Titlul V . . . . . . . .  . . . 

1. După alineatul (5) al articolului 9 se introduc două noi alineate, alineatele (6) şi (7), cu următorul cuprins: 
"(6) Constituie contravenţie şi se sancţionează cu avertisment sau amendă de la 5.000 lei (RON) la 10.000 lei (RON) următoarele fapte, dacă nu au fost săvârşite în astfel de condiţii încât, potrivit legii, să fie considerate infracţiune: 
. . . . . . . . . . . . . . . . . . .

   Autor: deputat George Băeşu. 
	       1. Pentru corelare cu modificările propuse la Titlul I pct.11.

       2. Prin vot,  amendamentul a fost  respins, menţinându-se  textul adoptat  de Comisie.

	Camera  

Deputaţilor


	4.
	         
	       Eliminarea din tot  cuprinsul Titlului VI a sintagmei ANPR.

       Autor: deputat Ioan  Munteanu.

	1. Atributele cuprinse în textul legii sunt ale  prefectului.

2. Pentru a respecta prevederile Legii nr.247/2005.
	Camera  

Deputaţilor

	5.
	Titlul VI……………..

1. La articolul 12, după alineatul (3) se introduce un nou alineat, alineatul (4), cu următorul cuprins: 
 "(4) Actele care au stat la baza constituirii sau reconstituirii dreptului de proprietate reprezintă informaţii de interes public şi sunt deschise liberului acces al cetăţenilor. Asigurarea accesului la aceste informaţii de interes public se face în condiţiile şi potrivit procedurii prevăzute de Legea nr. 544/2001 privind liberul acces la informaţiile de interes public."
	1.-Se elimină.

  Autor: deputat George Băeşu. 


	1. Se consideră  că  activitatea   autorităţilor  administraţiei  publice locale este deosebit  de amplă, iar adăugarea unei astfel de sarcini va excede  posibilităţilor  reale  ale  acestora.

2. Prin vot, amendamentul a fost  respins, menţinându-se textul iniţial.
	Camera  

Deputaţilor

	6.
	2. La  articolul 1101,  după litera c) se introduc patru  litere,  lit.d), e), f) şi g) cu următorul cuprins:
„d) fapta oricărei persoane fizice care are calitatea de membru al unei comisii de aplicare a prezentei legi de a absenta nemotivat de la oricare şedinţă a acesteia”; 


	       La  articolul 1101 lit. d) se abrogă.

       Autor: deputat Ioan  Munteanu.
	    1.Pentru a  elimina eventualele abuzuri.

     2. Pentru a urgenta aplicarea prevederilor Legii nr.247/2005.
	Camera  

Deputaţilor

	7.
	3. La  articolul 1102, după  litera b) se introduc trei noi litere, lit.c), d) şi  e), cu următorul cuprins:

„c) cea de la  litera d) cu  amendă de la  500 lei (RON) la  1.000 lei (RON), pentru  fiecare absenţă  nemotivată
	       La  articolul 1102 lit. c) se abrogă.

        Autor: deputat Ioan  Munteanu.
	1. Ca urmare a abrogării literei c);

2. Pentru a urgenta aplicarea prevederilor Legii nr.247/2005.
	Camera  

Deputaţilor


PREŞEDINTE                                                                                 SECRETAR,
Sergiu Andon                                                                                   George Băeşu

